Paterna posa a punt la seua Agenda Jove per al mes de febrer
03/02/2022

# Paterna posa a punt la seua Agenda Jove per al mes de febrer

[![Paterna posa a punt la seua Agenda Jove per al mes de febrer ](/images/noticias/2022/2/7868/7868_lg.jpg)](/images/noticias/2022/2/7868/7868_lg.jpg)

03.02.2022

*   La programació, subjecta als protocols anticovid vigents, permetrà als joves de la ciutat gaudir de manualitats, música, cinema o plans per a jugar en línia durant les vesprades d'hivern.
*   Les inscripcions a les activitats tenen places limitades i poden realitzar-se amb cita prèvia telefonant al 96 137 01 03 d'11.00 a 14.00 hores i de 17.00 a 20.30 hores.

La Casa de la Joventut de Paterna prepara un calendari ple d'activitats per al mes de febrer. Activitats com _Photocall, Connecta't en línia_ o _Racó del Joc_, que ja són tot un clàssic, tindran també cabuda en aquest mes.

Entre la programació oferida, el regidor de Joventut, Roberto Usina, ha destacat la celebració del Carnestoltes l'últim divendres del mes i ha convidat que tots els assistents acudisquen disfressats el pròxim dia 25 de febrer per a la celebrar aquesta data.

_"Com cada mes s'ha preparat una programació variada perquè totes les persones que vulguen gaudir de manualitats, música, cinema o plans per a jugar en línia puguen traure el màxim profit a les vesprades d'hivern”,_ ha assenyalat Roberto Usina.

Els dimarts, el _Photocall_ passarà a ser el protagonista, mentre que cada dimecres s'alternarà entre diferents activitats d'oci com _Hamma Beads, Vesprada de de ukelele, Cinèfils de l'amor i Coneix el joc: Codi secret._  
Tots els dijous, els joves que s'inscriguen podran gaudir de _Connecta't en línia_ i triar entre _Pinturillo_, el dia 3, _Preguntats_ el dia 10, _Parxís Star_ el 17 i, per a tancar el mes, _Kahoot_ el dia 24. _Racó del Joc_ permetrà, d'altra banda, gaudir cada divendres dels millors jocs de taula i de les raquetes del ping pong.

Les inscripcions a totes aquestes activitats es realitzaran amb cita prèvia telefonant al 96 137 01 03, ja que en algunes jornades es comptarà amb places limitades. Les persones interessades podran inscriure's de dilluns a divendres d'11.00 a 14.00 hores, i de 17.00 a 20.30 hores.

Finalment, el regidor Usina ha destacat que _“les activitats estan subjectes als protocols anticovid recomanats per les Autoritats Sanitàries”_ i ha recordat que perquè tots els joves de Paterna puguen comptar amb informació actualitzada sobre activitats, cursos i novetats poden subscriure's al whatsapp de la Casa de la Joventut enviat la paraula ALTA al 647 867 445.